Ir-Regolament tal-Kummissjoni (KE) Nru 1598/2002
tas-6 ta' Settembru 2002
li jistabbilixxi regoli dettaljati għall-applikazzjoni tad-Direttiva tal-Kunsill 1999/105/KE dwar l-għoti ta' assistenza amministrattiva reċiproka minn korpi uffiċjali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunita Ewropea,
Wara li kkunsidrat id-Direttiva tal-Kunsill 1999/105/KE tat-tnejn ta Diċembru 1999 dwar il-kummerċjalizzazzjoni ta' materjal forestali ta' riproduzzjoni [1] u b'mod partikolari l-Artikolu 16 (4) tiegħu,
Billi:
(1) Skond l-Artikolu 16(1) tad-Direttiva 1999/105/KE, Stati Membri huma obbligati li jassiguraw, permezz ta' sistema ta' kontroll uffiċjali, li materjal forestali ta' riproduzzjoni minngħand unitajiet jew lottijiet individwali ta' approvazzjoni jibqgħu identifikabbli b'mod ċar matul il-proċess kollu, minn mindu jinġabru sakemm jiġi kkonsenjati lill-utent finali.
(2) Sabiex jiġi assigurat illi din is-sistema ta' kontroll tiffunzjona sew il-korpi uffiċjali jeħtiġilhom li jiksbu l-informazzjoni approprjata dwar il-kommerċjalizzazzjoni ta' materjal riproduttiv mill fornituri reġistrati u d-dokumenti tal-fornituri maħruġa minnhom. Taħt l-Artikolu 16(3) tad-Direttiva 1999/105/KE il-fornituri huma marbuta li jipprovdu lil korpi uffiċjali bir-reġistri li fihom l-informazzjoni approprjata.
(3) Jekk matul il-proċess mill-ġabra sal-kunsinna lil utent finali il materjal forestali ta' riproduzzjoni imur minn Stat Membru għal ieħor, l-informazzjoni approprjata dwar il-kummerċjalizzazzjoni qabel id-dħul fis-sistema ta' kontroll ta' l-Istat Membru li jirċievi tista' tinkiseb mill-korp uffiċjali tal-Istat Membru li jirċievi permezz tal-korp uffiċċjali permezz ta' l-Istat Membru tal-fornitur. Biex jiġi assigurat li din l-informazzjoni tiġi komunikata fil-ħin u b' mod effiċjenti, ikun f'postu li tiġi stabbilita proċedura standardizzata adattata għal-iskambju tagħha.
(4) Il-miżuri prevvisti f' dan ir-Regolament jaqblu ma l-opinjoni tal-Kumitat Permanenti dwar Iż-Żrieragħ u l-Materjal ta' Propagazzjoni għall-Agrikoltura, Ortikoltura u l-Foresterija,
ADOTTAT DAN IR-REGOLAMENT:
Artikolu 1
1. fejn il-fornitur ikun stabbilit għandu jipprovdi l-informazzjoni lill-korp uffiċjali ta' l-Istat Membru li fih min jirċievi ikun stabbilit. L-informazzjoni tiġi mogħtija permezz ta' Dokument ta' informazzjoni b' format standard kif jidher fl-Anness. Din l-informazzjoni tiġi trasmessa (bil posta, facsimile, e-mail jew mezzi oħra elettroniċi), mhux aktar tard minn tliet xhur mid-data li fiha l-materjal forestali ta' riproduzzjoni ikun ntbagħat mill-fornitur.
2. Fil-każ li il-korp uffiċjali ta' l-Istat Membru li fih min jirċievi ikun stabbilit jeħtieġ informazzjoni oħra barra dik fid-dokument ta' informazzjoni msemmi fil-paragrafu wieħed, il-korp uffiċjali ta' l-Istat Membru li fih huwa stabbilit il-fornitur għandu jassisti b'kull mod possibli biex tinkiseb u tiġi mogħtija dik l-informazzjoni.
Artikolu 2
Jekk, fil-kwadru ta' l-attivitajiet ta' ispezzjoni uffiċjali, l-korp uffiċjali ta' Stat Membru jeħtieġ informazzjoni, kampjuni jew prova oħra li tista' tinkiseb biss fi Stat Membru ieħor, il-korp uffiċjali ta' dak l-Istat Membru ieħor għandu fuq talba speċifika, jassisti b' kull mod possibbli biex tinkiseb u tingħata din l-informazzjoni, kampjun jew prova oħra.
Artikolu 3
Kull meta jinqalgħu kwestjonijiet dwar l-awtentiċita ta' materjal forestali ta' riproduzzjoni il-korpi uffiċjali relevant għandhom jikooperaw biex il-problema tiġi risolta malajr kemm jista' jkun.
Artikolu 4
Jekk korp uffiċjali ta' Stat Membru li fih il-fornitur huwa stabbilit jiskopri illi ingħatat informazzjoni skorretta mill-fornitur, il-korp uffiċjali għandu immedjatament jinnotifika lil-korp uffiċjali ta' l-Istat(i) Membru(i) li lilhu (hom) ingħatat l-informazzjoni.
Artikolu 5
Dan ir-Regolament jidħol fis-seħħ fis-seba' jum wara l-pubblikazzjoni fil-Ġurnal Uffiċjali tal-Komunitajiet Ewropej.
Għandu japplika għall-materjal mibgħut wara l-31 ta' Diċembru 2002.
This Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul Brussel, is-6 ta'Settembru 2002.